— 322 — 



videre er givet en summarisk Liste over de paa Mosen fundne 45 

 Plantearter, hvoraf 5 Mosarter. Denne Beskrivelse af Gammelmosen 

 blev dog ikke den Gang trykt, men et Uddrag af samme findes 

 optaget i den nedenfor refererede Afhandling af Chr. Vaupell; om 

 selve den skrevne Beretning har jeg ikke kunnet faa nogen Oplys- 

 ning, ligesaa lidt som om Kortet. Det Mosen omgivende Haard- 

 bundsareal, c. 121/ 2 Td. Ld., bortlejedes til Græsbenyttelse. 



3. Gammelmosens Tilstand i 1860 og 1861. 



Sexten Aar efter, at ovennævnte Undersøgelse var foretaget, 

 blev det overdraget Dr. Chr. Vaupell paany at undersøge Mosen 

 og give en Beskrivelse af dens Udvikling og Tilstand, hvilket Ar- 

 bejde han med megen Omhu udførte i A arene 1860 og 1861. Re- 

 sultatet blev foredraget i det kgl. danske Landhusholdnings-Selskab 

 d. 29. Januar 1862 og fyldig fremstillet i „Tidsskrift for Land- 

 økonomi" 3. R. X. Bd. S. 10—44 (ogsaa udkommen i Særtryk), 

 ledsaget af et Kort 1 ), tegnet af Drainingsmester P. Hansen, som 

 var medgivet til Assistance og som paany havde opmaalt Mosen. 



Vaupell giver her først en almindelig Beskrivelse af Mosens 

 hele Karakter, dens mest iøjnefaldende Vegetation, Tørvemassens 

 Dybde ved alle Mærkepælene samt et Par Gennemsnitsprofiler af 

 den nordlige og østlige Del af Mosen. Derefter gives en speciel Be- 

 skrivelse af Vegetationen i de nærmeste Omgivelser omkring de 18 

 Pæle. Endvidere findes et Afsnit „Gammelmosens Udviklingshistorie", 

 der jo i det væsentlige falder sammen med Dannelsen af andre 

 Hængesækmoser. Endelig anstilles en Sammenligning mellem Mosens 

 Tilstand i 1844 og 1860 og Afhandlingen sluttes med en summa- 

 risk Liste over alle de af Vaupell noterede 59 Plantearter, hvoraf 

 7 Mosarter. 



Dette Skrift var det sidste af Vaupells Arbejder, som udkom 

 inden hans Død, der fandt Sted samme Aar, den 15. September 

 1862. 



4. Gammelmosens Tilstand 1884—1885. 



1 1882 skete den Forandring med Administrationen af Gammel- 

 mose, at Finansministeriet, under hvem den hidtil havde sorteret, i 



x ) Paa Kortet staar Aarstallet 1859, hvad der strider mod Vaupells Angivelse 

 af, at Undersøgelsen fandt Sted i de 2 følgende Aar, idet mange af Vau- 

 pells Iagttagelser m. H. t. Plantevæxten er afsatte paa Kortet; muligvis har 

 V. allerede før 1859 anstillet en foreløbig Undersøgelse. 



